ANYKŠČIŲ RAJONO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL ANYKŠČIŲ RAJONO SAVIVALDYBĖS UŽIMTUMO DIDINIMO PROGRAMOS FINANSAVIMO TVARKOS APRAŠO PATVIRTINIMO

2021 m. sausio 20 d. Nr. 1-AĮ-46

Anykščiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 ir 3 punktais bei Anykščių rajono savivaldybės 2021 m. užimtumo didinimo programos, patvirtintos Anykščių rajono savivaldybės tarybos 2020 m. lapkričio 26 d. sprendimu Nr. 1-TS-325 „Dėl Anykščių rajono savivaldybės 2021 m. užimtumo didinimo programos patvirtinimo“, 25 punktu:

1. T v i r t i n u Anykščių rajono savivaldybės užimtumo didinimo programos finansavimo tvarkos aprašą (pridedama).

2. P r i p a ž į s t u netekusiu galios Anykščių rajono savivaldybės administracijos direktoriaus 2019 m. sausio 17 d. įsakymą Nr. 1-AĮ-39 „Dėl Anykščių rajono savivaldybės užimtumo didinimo programos finansavimo tvarkos aprašo patvirtinimo“.

3. N u r o d a u, kad šis įsakymas turi būti paskelbtas Teisės aktų registre.

Administracijos direktorė	Ligita Kuliešaitė

PATVIRTINTA

Anykščių rajono savivaldybės

administracijos direktoriaus

2021 m. sausio 20 d. įsakymu

Nr. 1-AĮ-46

ANYKŠČIŲ RAJONO SAVIVALDYBĖS UŽIMTUMO DIDINIMO PROGRAMOS FINANSAVIMO TVARKOS APRAŠAS

I SKYRIUS

BENDROSIOS NUOSTATOS

1.	Anykščių rajono savivaldybės užimtumo didinimo programos finansavimo tvarkos aprašas (toliau – Tvarkos aprašas) reglamentuoja Anykščių rajono savivaldybės užimtumo didinimo programos (toliau – Užimtumo didinimo programa) finansavimo tvarką.

II SKYRIUS

UŽIMTUMO DIDINIMO PROGRAMOS VYKDYMAS

2.	Užimtumo didinimo programoje nurodytus terminuotus darbus vykdo įmonės, įstaigos, organizacijos ar kitos organizacinės struktūros (toliau – Darbdaviai), kurias atrenka Anykščių rajono savivaldybės užimtumo didinimo programos įgyvendinimo ir darbdavių atrankos komisija (toliau – Komisija) ir dėl kurių sprendimą priima Anykščių rajono savivaldybės administracijos direktorius (toliau – Administracijos direktorius).

3.	Su atrinktais Darbdaviais yra sudaroma dvišalė Anykščių rajono savivaldybės užimtumo didinimo programos finansavimo sutartis (toliau – Finansavimo sutartis) (Tvarkos aprašo 1 priedas).

4.	Darbdaviai su Užimtumo didinimo programoje dalyvaujančiais asmenimis sudaro terminuotas darbo sutartis ir per 3 (tris) darbo dienas nuo sutarčių pasirašymo dienos jų kopijas pateikia Anykščių rajono savivaldybės administracijos (toliau – Savivaldybės administracija) Finansų ir apskaitos bei Socialinės paramos skyriams.

5.	Darbdaviai per 3 (tris) darbo dienas nuo terminuotų darbo sutarčių sudarymo, raštu informuoja Užimtumo tarnybos prie Socialinės apsaugos ir darbo ministerijos Panevėžio klientų aptarnavimo departamento Anykščių skyrių (toliau – Panevėžio klientų aptarnavimo departamento Anykščių skyrius) apie įdarbintus asmenis, kurie buvo atrinkti dalyvauti Užimtumo didinimo programoje.

6.	Darbdaviai, nutraukę darbo sutartis su Užimtumo didinimo programoje dalyvaujančiais asmenimis, per 3 (tris) darbo dienas nuo sutarties nutraukimo dienos, raštu apie tai informuoja Savivaldybės administracijos Finansų ir apskaitos skyrių, Socialinės paramos skyrių bei Panevėžio klientų aptarnavimo departamento Anykščių skyrių.

7.	Pasibaigus terminuotiems darbams, Darbdavys įsipareigoja Užimtumo didinimo programoje dalyvavusius asmenis įdarbinti savo lėšomis ir sudaryti naujas darbo sutartis mažiausiai 1 (vieno) mėnesio laikotarpiui, jei asmuo (-ys) dirbo 3–4 mėnesius ir 2 (dviem) mėnesiams, jei asmuo (-ys) dirbo 5–6 mėnesius. Per 3 (tris) darbo dienas nuo sutarčių pasirašymo dienos jų kopijas pateikia Savivaldybės administracijos Finansų ir apskaitos bei Socialinės paramos skyriams.

8.	Įsipareigojimas, numatytas 7 punkte, netaikomas kaimiškose teritorijose veikiančioms nevyriausybinėms organizacijoms, tenkinančioms vietos bendruomenės poreikius.

III SKYRIUS

UŽIMTUMO DIDINIMO PROGRAMOS FINANSAVIMAS

9.	Darbdaviai Užimtumo didinimo programoje dalyvaujantiems asmenimis, su kuriais yra pasirašę terminuotas darbo sutartis, moka už faktiškai dirbtą laiką ne mažesnę nei tą mėnesį galiojančią Vyriausybės patvirtintą minimalią mėnesinę algą, taip pat sumoka visas draudėjo privalomojo valstybinio socialinio draudimo įmokas, o darbo sutarčiai pasibaigus arba ją nutraukus, kompensacijas už nepanaudotas atostogas, įskaitant privalomojo valstybinio socialinio draudimo įmokų sumą.

10.	Darbdaviai, pasirašę Finansavimo sutartį su Anykščių rajono savivaldybe (toliau – Savivaldybė), per 5 (penkias) darbo dienas Savivaldybės administracijos Finansų ir apskaitos skyriui pateikia užpildytą Programos sąmatą (Forma B-1, patvirtinta Lietuvos Respublikos finansų ministro 2018 m. gegužės 31 d. įsakymu Nr. 1K-206 „Dėl biudžeto sudarymo ir vykdymo formų“ (toliau –Forma B-1)).

11.	Pasibaigus mėnesiui, ne vėliau kaip iki kito mėnesio 10 dienos, Darbdaviai Savivaldybės administracijos Finansų ir apskaitos skyriui pateikia Prašymą dėl lėšų skyrimo (Tvarkos aprašo 2 priedas) ir su darbo laiko apskaita bei apmokėjimu susijusius dokumentus: darbo laiko apskaitos ir darbo užmokesčio apskaitos žiniaraščius, banko sąskaitos išrašus.

12.	Savivaldybė, pagal Darbdavių pateiktus su darbo laiko apskaita ir apmokėjimu susijusius dokumentus, ne vėliau kaip per 5 (penkias) darbo dienas nuo visų reikalingų dokumentų gavimo dienos, perveda Darbdaviams lėšas darbo užmokesčiui, kuris apskaičiuotas už faktiškai dirbtą laiką pagal tą mėnesį galiojančią Vyriausybės patvirtintą minimalią mėnesinę algą ir nuo šio darbo užmokesčio apskaičiuotų draudėjo privalomojo valstybinio socialinio draudimo įmokų sumos, o darbo sutarčiai pasibaigus arba ją nutraukus, išmokėtos piniginės kompensacijos už nepanaudotas atostogas, įskaitant privalomojo valstybinio socialinio draudimo įmokų sumą, kompensuoti.

13.	Pasibaigus ketvirčiui, iki kito ketvirčio 10 dienos, Darbdaviai Savivaldybės administracijos Finansų ir apskaitos skyriui pateikia Biudžeto išlaidų sąmatos vykdymo ataskaitą (Forma Nr. 2, patvirtinta Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (toliau – Forma Nr. 2)).

IV SKYRIUS

BAIGIAMOSIOS NUOSTATOS

14.	Savivaldybės administracija turi teisę tikrinti, kaip Darbdaviai vykdo numatytus darbus, ar tinkamai panaudoja Užimtumo didinimo programai finansuoti skirtas lėšas. Nustačius pažeidimus (veiklos iš viso nevykdomos, vykdomos nenurodytos veiklos, netinkamai vedama darbo laiko apskaita ir nesilaikoma kitų Sutartyje numatytų sąlygų), Darbdavys įspėjamas ir informuojamas apie pasekmes, jei pažeidimai bus nustatyti pakartotinai. Informacija apie patikrinimo metu nustatytus pažeidimus perduodama Komisijai.

15.	Darbdaviai už netinkamą Užimtumo didinimo programos vykdymui skirtų lėšų panaudojimą atsako Lietuvos Respublikos įstatymų nustatyta tvarka.

16.	Darbdaviai privalo grąžinti visas jam skirtas Užimtumo didinimo programos įgyvendinimui lėšas, jei nevykdo šioje programoje numatytos sąlygos papildomai įdarbinti asmenį (-is) savo lėšomis 1 (vienam) mėnesiui, jei asmuo (-ys) dirbo 3–4 mėnesius ir 2 (dviem) mėnesiams, jei asmuo (-ys) dirbo 5–6 mėnesius.

______________

Anykščių rajono savivaldybės užimtumo didinimo

programos finansavimo tvarkos aprašo 1 priedas

ANYKŠČIŲ RAJONO SAVIVALDYBĖS UŽIMTUMO DIDINIMO PROGRAMOS FINANSAVIMO SUTARTIS

__________ Nr. __________

(data)

_______________

(vieta)

Anykščių rajono savivaldybė, atstovaujama administracijos direktoriaus _____________________, veikiančio pagal Anykščių rajono savivaldybės tarybos 2011 m. lapkričio 24 d. sprendimą Nr. TS-348 „Dėl Anykščių rajono savivaldybės vardu sudaromų sutarčių pasirašymo tvarkos aprašo patvirtinimo“ (toliau – Savivaldybė), ir __________________________, kodas _______________, atstovaujamas (-a) _____________________________, veikiančio (-ios) pagal ___________________ (toliau – Darbdavys), toliau kartu vadinami „Šalimis“, o kiekviena atskirai – „Šalimi“, sudarė šią sutartį (toliau – Sutartis).

I SKYRIUS

SUTARTIES DALYKAS

Užimtumo didinimo programos finansavimas.

II SKYRIUS

ŠALIŲ ĮSIPAREIGOJIMAI

1. Darbdavys įsipareigoja:

1.1.	įgyvendinti šiuos darbus:

Eil. Nr.	Terminuotų darbų pobūdis	Pradžia	Pabaiga	Trukmė (darbo dienos)	Orientacinis darbo vietų skaičius
1	2	3	4	5	6

1.2. sudaryti su darbo ieškančiais asmenimis (kurių tikslinės grupės numatytos Užimtumo didinimo programos 7 punkte) terminuotas darbo sutartis šios Sutarties 1.1 papunktyje nurodytiems darbams atlikti ir per 3 (tris) darbo dienas nuo sutarčių sudarymo dienos pateikti Savivaldybės administracijos Finansų ir apskaitos bei Socialinės paramos skyriams šių sutarčių kopijas;

1.3. per 3 (tris) darbo dienas nuo sutarčių sudarymo dienos raštu informuoti Panevėžio klientų aptarnavimo departamento Anykščių skyrių apie sudarytas darbo sutartis su darbo ieškančiais asmenimis (kurių tikslinės grupės numatytos Užimtumo didinimo programos 7 punkte);

1.4. per 5 (penkias) darbo dienas nuo sutarčių sudarymo dienos, Savivaldybės administracijos Finansų ir apskaitos skyriui pateikti užpildytą Programos sąmatą (Forma B-1);

1.5. užtikrinti darbuotojams teisės aktų reikalavimus atitinkančias darbo sąlygas;

1.6. supažindinti darbuotojus, prieš jiems pradedant dirbti, su darbų saugos reikalavimais, darbų atlikimo tvarka ir aprūpinti juos reikiamomis darbo priemonėmis;

1.7. tvarkyti darbuotojų darbo laiko apskaitą;

1.8. išmokėti įdarbintam asmeniui darbo sutartyje nurodytu laiku nustatytą darbo užmokestį, darbo sutarčiai pasibaigus arba ją nutraukus – kompensaciją už nepanaudotas atostogas ir laiku sumokėti nuo šio darbo užmokesčio apskaičiuotas draudėjo privalomojo valstybinio socialinio draudimo įmokas Valstybinio socialinio draudimo fondui;

1.9. ne vėliau kaip iki kiekvieno mėnesio 10 dienos, Savivaldybės administracijos Finansų ir apskaitos skyriui pateikti Prašymą dėl lėšų skyrimo ir su darbo laiko apskaita bei apmokėjimu susijusius dokumentus – darbo laiko apskaitos ir darbo užmokesčio apskaitos žiniaraščius, banko sąskaitos išrašus;

1.10. pasibaigus ketvirčiui, iki kito ketvirčio 10 dienos, Savivaldybės administracijos Finansų ir apskaitos skyriui pateikti Biudžeto išlaidų sąmatos vykdymo ataskaitą (Forma Nr. 2);

1.11. atleidus iš darbo darbuotojus, per 3 (tris) darbo dienas nuo atleidimo dienos raštu apie tai informuoti Savivaldybės administracijos Finansų ir apskaitos skyrių, Socialinės paramos skyrių, Panevėžio klientų aptarnavimo departamento Anykščių skyrių, nurodant darbo sutarties nutraukimo priežastį;

1.12. pateikti Savivaldybei jų prašomą informaciją bei dokumentus, susijusius su Užimtumo didinimo programos įgyvendinimu ir sudaryti sąlygas patikrinti, kaip įgyvendinami numatyti darbai.

2. Savivaldybė įsipareigoja:

2.1. ne vėliau kaip per 5 (penkias) darbo dienas nuo Prašymo dėl lėšų skyrimo, darbo laiko apskaitos ir darbo užmokesčio apskaitos žiniaraščių, banko sąskaitos išrašų gavimo dienos, kiekvieną mėnesį už kiekvieną dirbantį asmenį pervesti Darbdaviui lėšas darbo užmokesčiui kompensuoti, apskaičiuotas už faktiškai dirbtą laiką pagal tą mėnesį galiojančią Vyriausybės patvirtintą minimalią mėnesinę algą ir nuo šio darbo užmokesčio apskaičiuotų draudėjo privalomojo valstybinio socialinio draudimo įmokų sumos, o darbo sutarčiai pasibaigus arba ją nutraukus, lėšas, išmokėtas piniginės kompensacijos už nepanaudotas atostogas (įskaitant draudėjo privalomojo valstybinio socialinio draudimo įmokų sumą);

2.2. tikrinti, kaip Darbdavys įgyvendina Užimtumo didinimo programoje numatytas veiklas ir naudoja tam skirtas lėšas.

III SKYRIUS

ŠALIŲ ATSAKOMYBĖ IR SUTARTIES NUTRAUKIMAS

3. Savivaldybė gali nutraukti šią Sutartį, kai nustatoma, kad Darbdavys nevykdo šioje Sutartyje nustatytų sąlygų.

4. Darbdavys gali nutraukti šią Sutartį, kai Savivaldybė nesilaiko Sutartyje numatytų sąlygų.

5. Už duomenų apie darbo ieškančių asmenų, įdarbintų pagal darbo sutartis darbams, numatytiems Užimtumo didinimo programoje atlikti, dirbtą darbo laiką, apskaičiuotą ir išmokėtą jiems darbo užmokestį teisingumą atsako Darbdavys.

6. Šalys už Sutartyje nurodytų įsipareigojimų nevykdymą atsako įstatymų ir kitų teisės aktų nustatyta tvarka.

IV SKYRIUS

Baigiamosios nuostatos

7. Sutartis gali būti nutraukta, pakeista bei papildyta Šalių raštišku susitarimu. Visi Sutarties papildymai ir pakeitimai yra neatskiriamos Sutarties dalys.

8. Sutartis sudaryta dviem egzemplioriais – po vieną kiekvienai Šaliai.

9. Ginčai dėl Sutarties vykdymo sprendžiami įstatymų nustatyta tvarka.

10. Sutartis įsigalioja nuo jos pasirašymo dienos.

Šalių adresai ir rekvizitai:

Savivaldybė _________________ (adresas, kodas, telefonas) _________________ _________________ (banko pavadinimas ir kodas, sąskaitos numeris) _________________ (vadovo ar jo įgalioto asmens pareigų pavadinimas) _________________ (parašas) _________________ (vardas ir pavardė) A. V.	Darbdavys _________________ (adresas, kodas, telefonas) _________________ _________________ (banko pavadinimas ir kodas, sąskaitos numeris) _________________ (vadovo ar jo įgalioto asmens pareigų pavadinimas) _________________ (parašas) _________________ (vardas ir pavardė) A. V.

Anykščių rajono savivaldybės užimtumo didinimo

programos finansavimo tvarkos aprašo 2 priedas

PRAŠYMAS DĖL LĖŠŲ SKYRIMO

_____________________________________________________________________________

(organizacijos pavadinimas)

____________________

data

Prašome skirtas lėšas pervesti į nurodytą banko sąskaitą: _____________________________

Eil. Nr.	Programos pavadinimas ir kodas, priemonės pavadinimas ir kodas	Numatyta 20____ m. sąmatoje	Gauti asignavimai	Prašomų lėšų suma
1.	Palankios socialinės aplinkos kūrimo programa 5 Darbo rinkos politikos rengimas ir įgyvendinimas 05.1.01.01 Kitiems einamiesiems tikslams: 2.8.1.1.1.2
Iš viso:

Organizacijos vadovas _____________	_______________

(parašas) (vardas, pavardė)

Organizacijos vyr. finansininkas _____________	_______________

(parašas) (vardas, pavardė)